Гаўрыіл (арханёл)

Гаўрыіл (па-грэцку: Αρχάγγελος Γαβριήλ) — паводле юдэйскіх, хрысьціянскіх й мусульманскіх рэлігійных паданьняў адзін з найвышэйшых анёлаў, які карыстаецца асаблівым даверам Бога. Паводле хрысьціянскага паданьня, Гаўрыіл паведаміў дзеве Марыі, што ў яе народзіцца сын божы — Ісус Хрыстос. Гаўрыіл не называецца арханёлам ў Бібліі, але гэтак названы ў такіх крыніцах, як Кніга Эноха. У Рымска-каталіцкай, англіканскай, лютэранскай, усходніх і праваслаўнай царкве, арханёл Гаўрыіл разам зь Міхаілам і Рафаілам лічацца сьвятымі. У ісламе, Гаўрыіл (Джабраіл) лічыцца адным з чатырох арханёлаў, каго Бог пасылаў зь Ягоным Боскім пасланьнем да самых розных прарокаў, у тым ліку й да прарока Мухамада. Крыніцы Літаратура Скарына Ф. Уводзіны // Творы: Прадмовы, сказанні, пасляслоўі, акафісты, пасхалія. — Уступ. арт., падрыхт. тэкстаў, камент., слоўнік А.Ф. Коршунава, паказальнікі А.Ф. Коршунава, В.А. Чамярыцкага.. — Мн.: Навука і тэхніка, 1990. — 207 с. — ISBN 5-343-00151-3 Вонкавыя спасылкі Арханёл Габрыель. Каталіцкая энцыкляпэдыя Іконы з выявай арханёла Гаўрыіла